
ΚΥΠΡΙΑΚΗ ΔΗΜΟΚΡΑΤΙΑ ΕΝΑΝΤΙΟΝ ΚΕΝΑΝ ΑΓΙΑΣ: 
Μια στιγµή του φασιστικού πολέμου ενάντια στον κούρδικο λαό καιτο 
διεθνές κίνημα. 


Η ΕΚΔΟΣΗ ΤΟΥ ΚΕΝΑΝ ΑΓΙΑΣ ΕΙΝΑΙ ΣΥΜΜΕΤΟΧΗ ΤΟΥ ΚΥΠΡΙΑΚΟΥ 
ΚΡΑΤΟΥΣ ΣΤΗΝ ΓΕΝΟΚΤΟΝΙΑ ΤΟΥ ΚΟΥΡΔΙΚΟΥ ΛΑΟΥ ΚΑΙ ΣΤΗ ΦΙΜΩΣΗ 
ΤΩΝ ΑΝΤΙΣΥΣΤΗΜΙΚΩΝ ΚΙΝΗΜΑΤΩΝ 

Στην εποχή του ατομικισμού, της αποπολιτικοποίησης και των αδύναμων 
εώς ανύπαρκτων οργανωμένων λαϊκών κινημάτων, µας είναι δύσκολο 
να κατανοήσουμε τον πόλεμο καιτις αποφάσεις που παίρνονται 
εναντίον µας. Ο Κενάν Αγιάς είναι ένας αγωνιστής που έχει περάσει 
πολλά χρόνια στα κελιά του Τουρκικού κράτους µε φρικτά βασανιστήρια 
και επιβλαβείς απεργίες πείνας. Είναι ένας άνθρωπος που δεν έχει 
σταματήσει υπό οποιεσδήποτε συνθήκες να φωνάζει ότι ο κουρδικός 
λαός ζειτην σφαγή, την γενοκτονία, την ληστεία, την στέρηση των 
δικαιωμάτων και της ελευθερίας. Ένας άνθρωπος που δεν σταμάτησε να 
ασκεί κριτική στο πως ο καπιταλισμός σκοτώνει την κοινωνία διεθνώς 
και πως η ελευθερία της κοινωνίας περνάει µέσα απὀ την οικολογία και 
την απελευθέρωση των γυναικών. Έχει οργανώσει χιλιάδες µαθήµατα και 
διαλέξεις στην Κύπρο και στην Ευρώπη για να διασώσει την 
απαγορευμένη γλώσσα του κουρδικού λαού, τα καταπιεσµένα ήθη και 
ἐθιμά τους και φυσικά για να πολιτικοποιήσει τον λαό του και ὀλους/-ες 
εµάς γύρω από τα κοινωνικά ζητήματα. 

Γίνεται κατανοητό λοιπόν ότι όταν το κυπριακό κράτος ορίζει έναν 
τέτοιο άνθρωπο ὡς τροµοκράτη τότε αυτό το κράτος πολεμάει ενάντια 
στην αυτοσυνείδηση της κοινωνίας και τις προσπάθειες της για ισότητα 
και ελευθερία. Όταν προσπαθεί να φυλακίσει έναν τέτοιο άνθρωπο και 
να τον στείλει πίσω στους βασανιστές του και στους δήµιους του λαού 
του, τότε το κυπριακό κράτος συμμετέχει ὡς σύμμαχος του τουρκικού 
κράτος στον πόλεμο που διεξάγεται κατά του κουρδικού λαού. 

Στο πρόσωπο του Κενάν Αγιάς δικάζεται το Κουρδικό Κίνημα Ελευθερίας, 
γιατί κάθε απόφαση εναντίον του Κενάν θα µπορεί να στραφεί εναντίον 
όλων των Κούρδων και Κουρδισσών, αφού το λιγότερο που µπορεί να 
κάνει ένας λαός που αντιμετωπίζει γενοκτονία είναι να μιλάει την 
γλὠσσατου, να τηρεί τα έθιμά του και να συνειδητοποιείται πολιτικά. 
Αυτή η συγκεκριμένη απόφαση µπορεί να στραφεί εναντιών όλων ειδικά 
λόγω του ότι δεν υπάρχει ούτε και µία απόδειξη για εμπλοκή του Κενάν 
µε ένοπλη δράση. 

Στο πρόσωπο του Κενάν Αγιάς όµως, δικάζεται και ο σοσιαλισμός, ο 
κομμµουνισµός, ο αντικαπιταλισµός, η κριτική στο έθνος-κράτος, η 
προώθηση της κοινωνικής αυτοάµυνας, της γυναικείας απελευθέρωσης 
και η οικολογία, άρα δικαζόµαστε και όλοι εµείς. Ο δικηγόρος Β. Μπίσσας, 
ο δήµιος που εκπροσωπούσε το κυπριακό κράτος και ανέλαβε την 
βρώμικη δουλειά εκ µέρους του γερμανικού και του τουρκικού κράτους 
το δήλωσε ξεκάθαρα κατά την ακροαµατική διαδικασία και είπε 
ευθαρσώς: “Ο Κενάν Αγιάς δεν είναι ένας απλός δάσκαλος κουρδικού 
πολιτισμού, τα κείµενα και οι διαλέξεις του είναι γεμάτα Μαρξ, Ένγκελς 
και κυρίως κριτική στον καπιταλισμό.’ Όπως γίνεται φανερό, γίνεται 
προσπάθεια ποινικοποίησης της πολιτικοποίησης και σύνδεση της µε την 
τρομοκρατία, όπως γίνεται φανερό, θέλουν να αφαιρέσουν από την 
κυπριακή και διεθνή κοινωνία τους ανθρώπους που φροντίζουν για τον 
πολιτικό διαφωτισµό τους, φροντίζουν δηλαδή για την αυτοάμυνα και 
την επιβίωση των κοινωνιών. Έτσι δικαιολογείται και ο ανελέητος 
πόλεμος εναντίον του Εργατικού Κόμματος Κουρδιστάν (ΡΚΙ).ΟΡΒ. 
Μπίσσας ως φανατικός εκπρόσωπος του σύγχρονου καταστροφικού 
συστήµατος, στην µανία του να καταδείξει τον Κενάν Αγιάς ως 
τροµοκράτη και το ΡΚΚ ὡς τρομοκρατική οργάνωση, δεν ντράπηκε να 
τους χρεώσει τις δολοφονικές βομβιστικές επιθέσεις µέσα σε πλήθος που 
συνέβησαν στο κέντρο της Κωνσταντινούπολης µέρα-μεσημέρι, ξανά, 
χωρίς καμία απόδειξη. 

Η δικαστική έδρα έδωσε βάση και χώρο σε όλες αυτές τις απαράδεχτες 
τοποθετήσεις του Β. Μπίσσα και αγνόησε την πολιτική και νομική 
υπεράσπιση του Κενάν Αγιάς, αγνόησε τις ιστορικές αποδείξεις σύνδεσης 
του γερμανικού και του τουρκικού κράτους, αγνόησε όλες τις αποδείξεις 
άµεσης συνεργασίας των διωκτικὠν αρχών των δύο κρατών και 
αποφάσισε την έκδοση του Κενάν παρά και το απλό γεγονός ότι ο Κενάν 
Αγιάς έχει µόνιμα χαρτιά στην Κύπρο. 

Δεν είναι τυχαίο ότι την επόµενη αµέσως µέρα, όλα τα καθεστωτικά 
κανάλια στην Τουρκία παρουσιάζανε την υπόθεση σαν επίτευγμα του 
Ερντογάν. Λίγο πριν τις ιστορικές εκλογές της Τουρκίας το κυπριακό 
κράτος και όλοι αυτοί οι υπερπατριώτες, οι υπερέλληνες πολιτικοί και 
γραφειοκράτες της Κύπρου έδωσαν ακόµα ένα χτύπημα στην 
προσπάθεια του τουρκικού λαού να απαλλαγεί απὀ το καθεστώς 
Ερντογάν. Η άρτια πλασαρισμµένη ελληνο-τουρκική συμφιλίωση των 
τελευταίων ηµερών εν όψει των εκλογών, η προσπάθεια των ΗΠΑ να 
φέρει τα δύο κράτη σε οµαλή σχέση εντός του ΝΑΤΟ, η συνεχώς 
αυξανόμενη παρούσια αμερικάνικων στρατιωτικὠν δυνάµεων στην 
Κύπρο και οι βλέψεις της παρούσας κυβέρνησης για ένταξη στον Νατοϊκό 
μηχανισμό, και η διαμεσολάβηση του γερμανικού κράτους στην όλη 
ιστορία µας οδηγούν να πιστεύουμε ότι η έκδοση του Κενάν Αγιάς είναι 
µια πραγματική διεθνής συνομωσία στο πλαίσιο εκείνης του 1999 που το 
ελληνικό κράτος παρέδωσε τον Οτσαλάν στο τουρκικό καταδικάζοντάς 
τον σε φυλάκιση στην απομόνωση που συνεχίζεται µέχρι σήµερα. Είναι 
γνωστό άλλωστε ότι το µόνο που ζήτησε το καθεστώς Ερντογάν για να 


αποδεχτεί την ένταξη της Σουηδίας στο ΝΑΤΟ ήταν την έκδοση κούρδων 
αγωνιστών και αγωνιστριών. 


Για όλους αυτούς τους λόγους η υπόθεση του Κενάν Αγιάς αφορά όλες οι 
αντισυστηµικές και δημοκρατικές δυνάµεις που μάχονται κατά του 
Φασισμού, του Ιμπεριαλισμού, του Καπιταλισμού και της Γενοκτονίας, 
υπέρ της Οικολογίας, της Γυναικείας Απελευθέρωσης και της Λαϊκής 
Αυτονοµίας. Αφορά όσους και όσες μάχονται υπέρ της Ελευθερίας και της 
Ισότητας. 

Ο κουρδικός λαός της Κύπρου δήλωσε ότι; “Αν ο Κενάν Αγιάς είναι 
τροµοκράτης, τότε είµαστε όλοι τρομοκράτες”. Εμείς απὀ την µεριά µας 
οφείλουμε να µην δεχτούμε το κυπριακό κράτος να συμμετέχει 
περαιτέρω στο διεθνή πόλεμο κατά των δημοκρατικών λαϊκών 
κινημάτων, κατά της αντικαπιταλιστικής αφύπνισης των κοινωνιών, να 
µην αποδεχτούµε να λάβει µέρος στη φυσική, πολιτική και πολιτιστική 
γενοκτονία του κουρδικού λαού. 

Τις τελευταίες µέρες λαμβάνει χώρα η δικαστική διαδικασία έφεσης κατά 
της απόφασης που έλαβε το επαρχιακό δικαστήριο της Λάρνακας. Ο 
Κενάν Αγιάς, αν και ταλαιπωρηµένος από τις απεργίες πείνας κατά την 
πολυετή του κράτηση στα κελιά της Τουρκίας, αποφάσισε να προβεί 
ακόµα µια φορά σε απεργία πείνας. Μαζί του έξω από τα δικαστήρια 
απεργούν και άνθρωποι του κουρδικού λαού και ντόπιοι και όλοι µαζί 
διεκδικούν τα αυτονόητα. Να µην εκδοθεί στη Γερμανία, εφόσον έχει 
πολιτικό άσυλο στην Κύπρο, να µην χαρακτηριστεί ο αγώνας του 
κουρδικού κινήματος ελευθερίας ὡς τρομοκρατία, να µην εκδιώχνονται 
οι κούρδοι αγωνιστές και αγωνίστριες απὀ την διεθνή κοινωνία, να µην 
Φφιμωθεί η διανόηση και οι διαλέξεις που συνδέονται µε την ελευθερία 
των λαών από το αιµοβόρο σύστημα. 


ΝΑ ΑΚΥΡΩΘΕΙ ΑΜΕΣΑ Η ΑΠΟΦΑΣΗ ΤΟΥ ΕΠΑΡΧΙΑΚΟΥ ΔΙΚΑΣΤΗΡΙΟΥ ΤΗΣ 
ΛΑΡΝΑΚΑΣ ΓΙΑ ΕΚΔΟΣΗ ΤΟΥ ΚΕΝΑΝ ΑΓΙΑΖΣΤΟ ΓΕΡΜΑΝΙΚΟ ΚΑΙ 
ΚΑΤ΄ΕΠΕΚΤΑΣΗ ΣΤΟ ΤΟΥΡΚΙΚΟ ΚΡΑΤΟΣ 

Ο ΚΕΝΑΝ ΑΓΙΑΣ ΕΙΝΑΙ ΕΝΑΣ ΑΠΟ ΜΑΣ 

"Ομάδα Υποστήριξης Απεργίας Πείνας Κενάν Αγιάς 


